ᱵᱚᱥᱩᱱᱫᱷᱚᱨᱟ ᱨᱟᱡᱮ

ᱵᱚᱥᱩᱱᱫᱷᱚᱨᱟ ᱨᱟᱡᱮ ᱥᱤᱱᱫᱷᱤᱭᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱨᱟᱡᱚᱥᱛᱷᱟᱱ ᱨᱮᱱ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱢᱟᱲᱟᱝ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱟᱜ ᱛᱟᱞᱢᱟ ᱢᱚᱱᱛᱨᱤ ᱢᱟᱰᱮᱨ ᱨᱮ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱸᱦᱮ ᱠᱟᱱᱟ, ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱢᱤᱫ ᱥᱚᱦᱮᱫ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱵᱚᱥᱩᱱᱫᱷᱚᱨᱟ ᱨᱟᱡᱮ ᱫᱚ ᱘ ᱢᱟᱨᱪ ᱑᱙᱕᱓ ᱥᱟᱞᱮ ᱨᱮ ᱵᱳᱢᱵᱟᱭ (ᱱᱮᱛᱟᱨ ᱫᱚ ᱢᱩᱢᱵᱟᱭ) ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱵᱤᱡᱚᱭᱟᱨᱟᱡᱮ ᱥᱤᱱᱫᱷᱤᱭᱟ - ᱥᱤᱱᱫᱮ ᱟᱨ ᱡᱤᱵᱟᱡᱤᱨᱟᱣ ᱥᱤᱱᱫᱷᱤᱭᱟ - ᱥᱤᱱᱫᱮ, ᱜᱣᱟᱞᱤᱭᱚᱨ ᱨᱮᱱ ᱢᱚᱦᱟᱨᱟᱡᱟ, ᱛᱟᱹᱠᱤᱱ ᱨᱮᱱ ᱠᱩᱲᱤᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱢᱟᱨᱟᱴᱷᱤ ᱥᱤᱱᱫᱷᱤᱭᱟ ᱜᱷᱟᱨᱚᱸᱡᱽ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱵᱤᱨᱫᱟᱹᱜᱟᱲ ᱥᱮᱞᱮᱫ ᱛᱟᱢᱤᱞᱱᱟᱰᱩ, ᱠᱳᱲᱟᱭᱠᱟᱱᱟᱞ ᱨᱮᱭᱟᱜ ᱯᱨᱮᱡᱮᱱᱴᱮᱥᱟᱱ ᱠᱤᱱᱵᱷᱮᱱᱴ ᱠᱷᱚᱱ ᱮ ᱯᱩᱨᱟᱹᱣ ᱞᱮᱫᱟ ᱟᱨ ᱛᱟᱭᱚᱢ ᱛᱮ ᱢᱩᱢᱵᱟᱭ ᱨᱮᱭᱟᱜ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱨᱟᱣ ᱥᱳᱯᱷᱤᱭᱟ ᱠᱚᱞᱮᱡᱽ ᱠᱷᱚᱱ ᱠᱟᱹᱣᱰᱤᱭᱟᱹᱨᱤ ᱟᱨ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫᱟ ᱾

ᱟᱯᱱᱟᱨ ᱡᱤᱭᱚᱱ
᱑᱗ ᱱᱚᱵᱷᱮᱢᱵᱚᱨ ᱑᱙᱗᱒ ᱨᱮ ᱵᱚᱥᱩᱱᱫᱷᱚᱨᱟ ᱨᱟᱡᱮ ᱫᱷᱳᱞᱯᱩᱨ ᱨᱮᱱ ᱢᱚᱦᱟᱨᱟᱡᱟ ᱨᱟᱱᱟ ᱦᱮᱢᱚᱱᱛᱚ ᱥᱤᱝ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱢᱮᱱᱠᱷᱟᱱ ᱢᱤᱫ ᱥᱮᱨᱢᱟ ᱛᱟᱭᱚᱢ ᱜᱮ ᱩᱱᱠᱤᱱ ᱫᱚᱠᱤᱱ ᱵᱟᱯᱟᱜ ᱮᱱᱟ ᱾ ᱟᱡ ᱨᱮᱱ ᱠᱚᱲᱟ ᱫᱩᱥᱤᱭᱟᱱᱛ ᱥᱤᱝ ᱟᱡᱟᱜ ᱢᱟᱨᱮ ᱞᱳᱠᱥᱚᱵᱷᱟ ᱛᱟᱞᱢᱟ, ᱡᱷᱟᱞᱟᱣᱟᱨ ᱠᱷᱚᱱ ᱮ ᱵᱟᱪᱷᱟᱣ ᱞᱮᱱᱟ ᱾ ᱩᱱᱤ ᱨᱮᱱ ᱵᱚᱭᱦᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ, ᱡᱚᱥᱚᱫᱷᱚᱨᱟ ᱨᱟᱡᱮ ᱥᱤᱱᱫᱷᱤᱭᱟ, ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱ ᱢᱟᱨᱮ ᱥᱤᱞᱯᱚ ᱢᱚᱱᱛᱨᱤ, ᱵᱚᱸᱜᱟ ᱛᱟᱞᱟ ᱢᱟᱫᱷᱚᱵᱽᱨᱟᱣ ᱥᱤᱱᱫᱷᱤᱭᱟ, ᱵᱚᱸᱜᱟ ᱛᱟᱞᱟ ᱯᱚᱫᱢᱟᱵᱚᱛᱤ ᱨᱟᱡᱮ 'ᱟᱠᱠᱟᱥᱟᱦᱮᱵᱽ' ᱵᱚᱨᱢᱚᱱ (᱑᱙᱔᱒-᱖᱔) ᱡᱟᱦᱟᱸᱭ ᱫᱚ ᱛᱨᱤᱯᱩᱨᱟ ᱨᱮᱱ ᱢᱩᱪᱟᱹᱫ ᱥᱟᱥᱚᱱᱮᱫ ᱨᱟᱡᱟ ᱠᱤᱨᱤᱛ ᱫᱮᱵᱽ ᱵᱚᱨᱢᱚᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱟᱨ ᱩᱥᱟ ᱨᱟᱡᱮ ᱨᱟᱱᱟ (ᱡᱟᱱᱟᱢ ᱑᱙᱔᱓) ᱡᱟᱦᱟᱸᱭ ᱫᱚ ᱱᱮᱯᱟᱞ ᱨᱮᱭᱟᱜ ᱨᱟᱱᱟ ᱜᱷᱟᱨᱚᱸᱡᱽ ᱨᱮᱭ ᱵᱟᱯᱞᱟ ᱞᱮᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱘᱔ ᱨᱮ, ᱨᱟᱡᱮ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱨᱮᱭ ᱵᱚᱞᱚ ᱞᱮᱱᱟ ᱾ ᱮᱛᱚᱦᱚᱵ ᱨᱮ, ᱩᱱᱤ ᱫᱚ ᱱᱟᱣᱟ ᱜᱮ ᱵᱮᱱᱟᱣ ᱟᱠᱟᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱤ.ᱡᱮ.ᱯᱤ) ᱨᱮᱱ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱭᱟᱹ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱫᱷᱳᱞᱯᱩᱨ ᱠᱷᱚᱱ ᱘ ᱟᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ, ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱵᱤ.ᱡᱮ.ᱯᱤ. ᱡᱩᱣᱟᱹᱱ ᱢᱳᱨᱪᱟ ᱨᱮᱱ ᱥᱚᱦᱚᱫ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ ᱾Life and Career - Vasundhara Raje

ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ
 ᱑᱙᱘᱕-᱙᱐ ᱥᱚᱦᱮᱫ, ᱫᱷᱳᱞᱯᱩᱨ ᱠᱷᱚᱱ ᱘ ᱟᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ
 ᱒᱐᱐᱓-᱐᱘ ᱥᱚᱦᱮᱫ, ᱡᱷᱟᱞᱨᱟᱯᱟᱴᱟᱱ ᱠᱷᱚᱱ ᱑᱒ ᱟᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ
 ᱒᱐᱐᱘-᱑᱓, ᱡᱷᱟᱞᱨᱟᱯᱟᱴᱟᱱ ᱠᱷᱚᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ
 ᱒᱐᱑᱓-᱑᱘, ᱥᱚᱦᱮᱫ, ᱡᱷᱟᱞᱨᱟᱯᱟᱴᱟᱱ ᱠᱷᱚᱱ ᱑᱔ ᱟᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ
᱒᱐᱑᱘-ᱱᱤᱛ, ᱥᱚᱦᱮᱫ, ᱡᱷᱟᱞᱨᱟᱯᱟᱴᱟᱱ ᱠᱷᱚᱱ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ
ᱥᱚᱝᱥᱚᱫ ᱨᱮᱱ ᱥᱚᱦᱮᱫ
 ᱑᱙᱘᱙-᱙᱑ : ᱥᱚᱦᱮᱫ, ᱡᱷᱟᱞᱣᱟᱲ ᱠᱷᱚᱱ ᱙ ᱟᱱ ᱞᱳᱠᱥᱚᱵᱷᱟ ᱾
 ᱑᱙᱙᱑-᱙᱖ : ᱥᱚᱦᱮᱫ, ᱑᱐ ᱟᱱ ᱞᱳᱠᱥᱚᱵᱷᱟ
 ᱑᱙᱙᱖-᱙᱘ : ᱥᱚᱦᱮᱫ, ᱑᱑ ᱟᱱ ᱞᱳᱠᱥᱚᱵᱷᱟ
 ᱑᱙᱙᱘-᱙᱙ : ᱥᱚᱦᱮᱫ, ᱑᱒ ᱟᱱ ᱞᱳᱠᱥᱚᱵᱷᱟ
 ᱑᱙᱙᱙-᱐᱓ : ᱥᱚᱦᱮᱫ, ᱑᱓ ᱟᱱ ᱞᱳᱠᱥᱚᱵᱷᱟ

ᱠᱟᱹᱢᱤ
 ᱵᱚᱥᱩᱱᱫᱷᱚᱨᱟ ᱨᱟᱡᱮ ᱦᱚᱛᱮᱛᱮ ᱨᱟᱡᱚᱥᱛᱷᱟᱱ ᱜᱳᱣᱨᱚᱵᱷ ᱡᱟᱛᱨᱟ
 ᱵᱚᱥᱩᱱᱫᱷᱚᱨᱟ ᱨᱟᱡᱮ ᱦᱚᱛᱮᱛᱮ ᱵᱷᱟᱢᱟᱥᱟᱦ ᱭᱳᱡᱽᱱᱟ
 ᱥᱚᱛᱭᱚᱢ ᱠᱩᱢᱟᱨ ᱟᱨ ᱵᱚᱥᱩᱱᱫᱷᱚᱨᱟ ᱨᱟᱡᱮ ᱦᱚᱛᱮᱛᱮ iStart Rajasthan
 ᱵᱚᱥᱩᱱᱫᱷᱚᱨᱟ ᱨᱟᱡᱮ ᱦᱚᱛᱮᱛᱮ ᱡᱚᱞ ᱥᱣᱚᱵᱷᱞᱟᱢᱵᱚᱱ
 ᱵᱚᱥᱩᱱᱫᱷᱚᱨᱟ ᱨᱟᱡᱮ ᱦᱚᱛᱮᱛᱮ ᱟᱨᱦᱚᱸ ᱮᱴᱟᱜ ᱭᱳᱡᱽᱱᱟ ᱠᱚ ᱧᱮᱞ ᱢᱮ

ᱦᱟᱢᱮᱴ
᱒᱐᱐᱗ ᱨᱮ, ᱛᱤᱨᱞᱟᱹ ᱠᱚ ᱟᱠᱚ ᱛᱮ ᱫᱟᱲᱮ ᱚᱪᱚ ᱠᱚ ᱞᱟᱹᱜᱤᱫ ᱮᱢ ᱟᱠᱟᱫ ᱥᱮᱵᱟ ᱠᱚ ᱞᱟᱹᱜᱤᱫ ᱭᱩ.ᱮᱱ.ᱳ. ᱠᱷᱚᱱ "ᱣᱳᱢᱮᱱ ᱴᱩᱜᱮᱫᱟᱨ ᱮᱣᱟᱨᱰ" ᱠᱚ ᱪᱟᱞ ᱟᱫᱮ ᱛᱟᱸᱦᱮᱱᱟ ᱾

ᱯᱩᱛᱷᱤ
ᱱᱟᱜᱟᱢᱤᱭᱟᱹ ᱵᱤᱡᱚᱭ ᱱᱟᱦᱟᱨ, ᱵᱚᱥᱩᱱᱫᱷᱚᱨᱟ ᱨᱟᱡᱮ ᱟᱜ ᱡᱤᱭᱚᱱ ᱪᱮᱛᱟᱱ ᱨᱮᱭ ᱚᱞ ᱟᱠᱟᱱ ᱵᱚᱥᱩᱱᱫᱷᱚᱨᱟ ᱨᱟᱡᱮ ᱚᱣᱩᱨ ᱵᱤᱠᱟᱥᱤᱛ ᱨᱟᱡᱚᱥᱛᱷᱟᱱ ᱧᱩᱛᱩᱢᱟᱱ ᱯᱩᱛᱷᱤ ᱫᱚ ᱯᱨᱚᱵᱷᱟᱛ ᱯᱨᱚᱠᱟᱥᱚᱱ ᱦᱚᱛᱮᱛᱮ ᱪᱷᱟᱯᱟ ᱟᱠᱟᱱᱟ ᱾ ᱟᱨ ᱯᱩᱭᱞᱩ ᱨᱮ ᱨᱟᱡᱚᱥᱛᱷᱟᱱ ᱨᱮᱱ ᱯᱚᱱᱚᱛ ᱜᱚᱢᱠᱮ ᱪᱟᱞ ᱦᱩᱭ ᱞᱮᱱᱟ ᱾

ᱵᱟᱨᱦᱮ ᱡᱚᱱᱚᱲ

http://rajassembly.nic.in/precm.htm

ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ
ᱛᱷᱚᱠ: ᱨᱟᱡᱚᱥᱛᱷᱟᱱ ᱨᱮᱱ ᱥᱤᱨᱟᱹ ᱢᱚᱱᱛᱨᱤ

ᱥᱟᱹᱠᱷᱟᱹᱭᱟᱹᱛ